CELEX: 32017D2378
Language: hr
Date: 2017-12-15 00:00:00
Title: Provedbena odluka Komisije (EU) 2017/2378 оd 15. prosinca 2017. o sukladnosti jediničnih cijena za naplatne zone za 2017. u skladu s člankom 17. Provedbene uredbe Komisije (EU) br. 391/2013 (priopćeno pod brojem dokumenta C(2017) 8501)

19.12.2017   
               
               
                  HR
               
               
                  Službeni list Europske unije
               
               
                  L 337/83
               
            PROVEDBENA ODLUKA KOMISIJE (EU) 2017/2378
      оd 15. prosinca 2017.
      o sukladnosti jediničnih cijena za naplatne zone za 2017. u skladu s člankom 17. Provedbene uredbe Komisije (EU) br. 391/2013
      
         
            (priopćeno pod brojem dokumenta C(2017) 8501)
         
      
      (Vjerodostojni su samo tekstovi na češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, nizozemskom, njemačkom, portugalskom, rumunjskom, slovačkom, slovenskom, španjolskom, švedskom i talijanskom jeziku)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 15. stavak 4.,
      uzimajući u obzir Provedbenu uredbu Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (2), a posebno njezin članak 17. stavak 1. točku (d),
      budući da:
      
                  (1)
               
               
                  Provedbenom uredbom (EU) br. 391/2013 utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada važan je za ostvarenje ciljeva plana performansi kako je utvrđeno člankom 11. Uredbe (EZ) br. 549/2004 Europskog parlamenta i Vijeća (3) i Provedbenom uredbom Komisije (EU) br. 390/2013 (4).
               
            
                  (2)
               
               
                  Provedbenom odlukom Komisije 2014/132/EU (5) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenim jediničnim troškovima za pružanje tih usluga, za drugo referentno razdoblje kojim su obuhvaćene godine od 2015. do uključivo 2019.
               
            
                  (3)
               
               
                  Komisija u skladu s člankom 17. stavkom 1. točkama (b) i (c) Provedbene uredbe (EU) br. 391/2013 ocjenjuje jedinične cijene za naplatne zone za 2017. koje su joj do 1. lipnja 2016. dostavile države članice u skladu sa zahtjevima iz članka 9. stavaka 1. i 2. te uredbe. Ocjenjuje se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.
               
            
                  (4)
               
               
                  Komisija je ocijenila jedinične cijene uz potporu Eurocontrolova odjela za reviziju performansi s pomoću podataka i dodatnih informacija koje su do 1. studenoga 2016. dostavile države članice. Komisija je pri ocjenjivanju uzela u obzir i objašnjenja koja je zaprimila i ispravke koji su provedeni prije savjetovanja o jediničnim cijenama za 2017. za rutne usluge održanog 23. studenoga 2016. u skladu s člankom 9. stavkom 1. Provedbene uredbe (EU) br. 391/2013, kao i ispravke jediničnih cijena koje su države članice provele nakon naknadnih kontakata s Komisijom.
               
            
                  (5)
               
               
                  Komisija je na temelju te ocjene utvrdila, u skladu s člankom 17. stavkom 1. točkom (d) Provedbene uredbe Komisije (EU) br. 391/2013, da su jedinične cijene za rutne naplatne zone u 2017. koje su podnijele Austrija, Belgija, Cipar, Češka, Danska, Estonija, Finska, Francuska, Hrvatska, Irska, Italija, Latvija, Litva, Luksemburg, Mađarska, Nizozemska, Njemačka, Portugal, Rumunjska, Slovačka, Slovenija, Španjolska, Švedska i Ujedinjena Kraljevina u skladu s provedbenim uredbama (EU) br. 390/2013 i (EU) br. 391/2013.
               
            
                  (6)
               
               
                  U skladu s člankom 17. stavkom 1. točkom (d) Provedbene uredbe Komisije (EU) br. 391/2013, o tom nalazu treba obavijestiti predmetne države članice.
               
            
                  (7)
               
               
                  Tim nalazom i obaviješću o tome da su jedinične cijene za naplatne zone u skladu s provedbenim uredbama (EU) br. 390/2013 i (EU) br. 391/2013 ne dovodi se u pitanje članak 16. Uredbe (EZ) br. 550/2004.
               
            DONIJELA JE OVU ODLUKU:
      Članak 1.
      Jedinične cijene za rutne naplatne zone za 2017. utvrđene u Prilogu u skladu su s provedbenim uredbama (EU) br. 390/2013 i (EU) br. 391/2013.
      Članak 2.
      Ova je Odluka upućena Republici Austriji, Kraljevini Belgiji, Republici Hrvatskoj, Republici Cipru, Češkoj Republici, Kraljevini Danskoj, Republici Estoniji, Republici Finskoj, Francuskoj Republici, Saveznoj Republici Njemačkoj, Mađarskoj, Irskoj, Talijanskoj Republici, Republici Latviji, Republici Litvi, Velikom Vojvodstvu Luksemburgu, Kraljevini Nizozemskoj, Portugalskoj Republici, Rumunjskoj, Slovačkoj Republici, Republici Sloveniji, Kraljevini Španjolskoj, Kraljevini Švedskoj i Ujedinjenoj Kraljevini Velike Britanije i Sjeverne Irske.
      
         Sastavljeno u Bruxellesu 15. prosinca 2017.
         
            
               Za Komisiju
            
            Violeta BULC
            
               Članica Komisije
            
         
      
      
         (1)  SL L 96, 31.3.2004., str. 10.
      
      
         (2)  SL L 128, 9.5.2013., str. 31.
      
      
         (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).
      
         (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
      
         (5)  Provedbena odluka Komisije 2014/132/EU od 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).
      
         PRILOG
         
                      
                  
                  
                     Naplatna zona
                  
                  
                     Rutna jedinična cijena za 2017. godinu u nacionalnoj valuti (*1)
                     
                  
               
                     1.
                  
                  
                     Austrija
                  
                  
                     72,71
                  
               
                     2.
                  
                  
                     Belgija i Luksemburg
                  
                  
                     67,46
                  
               
                     3.
                  
                  
                     Hrvatska
                  
                  
                     346,74
                  
               
                     4.
                  
                  
                     Cipar
                  
                  
                     34,32
                  
               
                     5.
                  
                  
                     Češka
                  
                  
                     1 134,76 
                  
               
                     6.
                  
                  
                     Danska
                  
                  
                     450,23
                  
               
                     7.
                  
                  
                     Estonija
                  
                  
                     28,46
                  
               
                     8.
                  
                  
                     Finska
                  
                  
                     56,23
                  
               
                     9.
                  
                  
                     Francuska
                  
                  
                     67,00
                  
               
                     10.
                  
                  
                     Njemačka
                  
                  
                     69,36
                  
               
                     11.
                  
                  
                     Mađarska
                  
                  
                     10 898,29 
                  
               
                     12.
                  
                  
                     Irska
                  
                  
                     29,54
                  
               
                     13.
                  
                  
                     Italija
                  
                  
                     80,00
                  
               
                     14.
                  
                  
                     Latvija
                  
                  
                     27,46
                  
               
                     15.
                  
                  
                     Litva
                  
                  
                     44,42
                  
               
                     16.
                  
                  
                     Nizozemska
                  
                  
                     66,26
                  
               
                     17.
                  
                  
                     Portugal
                  
                  
                     40,12
                  
               
                     18.
                  
                  
                     Rumunjska
                  
                  
                     149,21
                  
               
                     19.
                  
                  
                     Slovačka
                  
                  
                     52,54
                  
               
                     20.
                  
                  
                     Slovenija
                  
                  
                     64,60
                  
               
                     21.
                  
                  
                     Španjolska – Kanarski otoci
                  
                  
                     58,36
                  
               
                     22.
                  
                  
                     Španjolska (kontinentalna)
                  
                  
                     71,69
                  
               
                     23.
                  
                  
                     Švedska
                  
                  
                     580,71
                  
               
                     24.
                  
                  
                     Ujedinjena Kraljevina
                  
                  
                     64,54
                  
               
            (*1)  Ove jedinične cijene ne uključuju upravne jedinične cijene iz članka 18. stavka 1. Provedbene uredbe Komisije (EU) br. 391/2013 primjenjive na države stranke Višestranog sporazuma Eurocontrola koji se odnosi na rutne naknade.